CELEX: 62017TN0605
Language: et
Date: 2017-09-01 00:00:00
Title: Kohtuasi T-605/17: 1. septembril 2017 esitatud hagi – CX versus komisjon

6.11.2017   
            
            
               ET
            
            
               Euroopa Liidu Teataja
            
            
               C 374/44
            
         1. septembril 2017 esitatud hagi – CX versus komisjon
   (Kohtuasi T-605/17)
   (2017/C 374/66)
   Kohtumenetluse keel: prantsuse
   
      Pooled
   
   
      Hageja: CX (esindaja: advokaat É. Boigelot)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               seetõttu:
               
                           —
                        
                        
                           ühistada 22. detsembri 2016. aasta „võlateade“ viitega Ares(2016)7145655 (lisa A.1), mida komisjon peab huve kahjustavaks otsuseks („teine vaidlustatud otsus“), osas, milles sellega kohustatakse hagejat tagasi maksma „aastatel 2015 ja 2016 väljamakstud töötasu“;
                        
                     
                           —
                        
                        
                           tühistada 28. oktoobri 2016. aasta kirjalik eelteade („esimene vaidlustatud otsus“) viitega Ares(2016)6178919 (lisa A.2), mis on esimesena nimetatud otsuse väidetav õiguslik alus;
                        
                     
                           —
                        
                        
                           vajadusel tühistada 23. mai 2017. aasta otsus viitega Ares(2017)2620957 (lisa A.5), mis tehti teatavaks samal päeval (lisa A.6) ja millega ametisse nimetav asutus lükkas tagasi hageja poolt vaidlustatud otsuste peale 27. jaanuaril 2017 esitatud kaebuse viitega R/59/17 (lisa A.4);
                        
                     
                           —
                        
                        
                           mõista kõik kohtukulud vastavalt Euroopa Liidu Üldkohtu artiklile 134 välja kostjalt.
                        
                     
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, mis puudutab vormiviga ja menetlusnormide rikkumist ning samuti asjaolu, et ametisse nimetav asutus tegi vaidlustatud otsused valel õiguslikul alusel, mistõttu on põhjendatud nende tühistamine.
            
         
               2.
            
            
               Teine väide, et ametnike personalieeskirjade artikkel 85, mille ametisse nimetav asutus aluseks võttis, ei ole käesoleval juhul kohaldatav. Hageja väitel on alusetult saadu tagastamise puhul vajalik kahe tingimuse täidetus, millest esimene seisneb administratsiooni poolt tagasi nõutava makse õigusvastasuses ja teine selles, et teenistuja pidi sellest õigusvastasusest teadlik olema või selles, et õigusvastasus oli nii ilmne, et see ei saanud teenistujale märkamata jääda, käesoleval juhul see aga kindlasti nii ei olnud.
            
         
               3.
            
            
               Kolmas väide, et otsuse, millel puudub õiguslik alus, vastuvõtmisel rikuti vorminõudeid ja menetlusnorme, sest selles leitakse tagantjärele, et seda õigustav akt ei olnud või ei ole enam huve kahjustav akt.